Document ID: 32001D0139

Απόφαση της Επιτροπής
της 12ης Φεβρουαρίου 2001
για την τροποποίηση για τέταρτη φορά της απόφασης 93/74/ΕΟΚ σχετικά με το καθεστώς που ισχύει στη Δανία σε ό,τι αφορά τη λοιμώδη αιματοποιητική νέκρωση και την ιογενή αιμορραγική σηψαιμία
[κοινοποιηθείσα υπό τον αριθμό Ε(2001) 349]
(Κείμενο που παρουσιάζει ενδιαφέρον για τον ΕΟΧ)
(2001/139/ΕΚ)
Η Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/67/ΕΟΚ του Συμβουλίου, της 28ης Ιανουαρίου 1991, σχετικά με τους όρους υγειονομικού ελέγχου που διέπουν τη διάθεση στην αγορά ζώων και προϊόντων υδατοκαλλιέργειας(1) όπως τροποποιήθηκε τελευταία από την οδηγία 98/45/ΕΚ(2), και ιδίως το άρθρο 5 παράγραφος 2,
Εκτιμώντας τα ακόλουθα:
(1) Τα κράτη μέλη μπορούν να αποκτήσουν για μία ή περισσότερες περιφέρειες το καθεστώς της εγκεκριμένης ζώνης που είναι απαλλαγμένη από τη λοιμώδη αιματοποιητική νέκρωση (ΛΑΝ) και την ιογενή αιμορραγική σηψαιμία (ΙΑΣ).
(2) Με την απόφαση 93/74/ΕΟΚ της Επιτροπής(3), όπως τροποποιήθηκε τελευταία από την απόφαση 1999/489/ΕΚ(4), η Δανία αναγνωρίζεται για τους ιχθείς ως εγκεκριμένη ηπειρωτική ζώνη και εγκεκριμένη παράκτια ζώνη όσον αφορά τη λοιμώδη αιματοποιητική νέκρωση (ΛΑΝ) και εν μέρει εγκεκριμένη ηπειρωτική ζώνη και εγκεκριμένη παράκτια ζώνη όσον αφορά την ιογενή αιμορραγική σηψαιμία (ΙΑΣ).
(3) Μόνον οι ζώνες που ανταποκρίνονται στις απαιτήσεις του άρθρου 5 της οδηγίας 91/67/ΕΟΚ μπορούν να εγκριθούν.
(4) Η Δανία κοινοποίησε την εκδήλωση εστίας ΙΑΣ στην εγκεκριμένη λεκάνη απορροής του Fiskebaek Å. Η υπηρεσία κτηνιατρικής και ελέγχου τροφίμων της Δανίας απέσυρε αμέσως, σε εθνικό επίπεδο, την έγκριση της εν λόγω λεκάνης.
(5) Η ζώνη αυτή δεν ανταποκρίνεται πλέον, όσον αφορά την ΙΑΣ, στις απαιτήσεις που προβλέπονται στο άρθρο 5 της οδηγίας 91/67/ΕΟΚ.
(6) Όσον αφορά την ΙΑΣ, το Fiskebaek Å θα διαγραφεί από τον κατάλογο των εγκεκριμένων ζωνών που καθορίζεται στο παράρτημα της απόφασης 93/74/ΕΟΚ.
(7) Κατά την πρώτη και δεύτερη τροποποίηση της απόφασης 93/74/ΕΟΚ, εγκρίθηκαν οι λεκάνες απορροής του Bygholm Å και Grejs Å [απόφαση 94/450/ΕΚ(5)], καθώς και του Ørum Å [απόφαση 96/218/ΕΚ(6)], όσον αφορά την ΙΑΣ.
(8) Κατά την τρίτη τροποποίηση της απόφασης 93/74/ΕΟΚ (απόφαση 1999/489/ΕΚ), οι τρεις αυτές ζώνες δεν συμπεριλήφθηκαν στον κατάλογο των εγκεκριμένων ζωνών.
(9) Οι ήδη εγκεκριμένες ζώνες Bygholm Å, Grejs Å και Ørum Å θα συμπεριληφθούν στον κατάλογο, των εγκεκριμένων ζωνών της Δανίας, επίσης όσον αφορά την ΙΑΣ.
(10) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της απόφασης 93/74/ΕΟΚ αντικαθίσταται από το παράρτημα της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 12 Φεβρουαρίου 2001.

Labels: 0
18
6